**SHULE YA UPILI YA WASICHANA YA STEPHJOY**

**KAZI YA LIKIZO YA MACHI-APRILI(2022)**

**KIDATO CHA PILI**

**KISWAHILI**

**A:Ufahamu(alama 15)**

Nilipojiungua na shule ya upili,nilisajiliwa katika chama cha Wapenda Mazingira. Chama hicho kilitunza na **kuimarisha** mazingira shuleni na hata **viungani** mwake. Wanachama walipenda sana kutunza njiwa,shore kishungi na shomoro;ndege walio na rangi na maumbile ya kuvutia.

Walihifadhi kitalu katika pembe moja ya uwanja wa shule ambapo ungewaona nyuki wakifurahia maua. Vipepeo na buibui wa aina mbalimbali wangepatikana hapo. Aidha, usingewakosa chozi, ndege wapendao asali ya maua. Walifuga wanyama kama sungura,nguruwe na farasi.

Mwalimu mkuu, Bwana Hekima, alipendezwa na bidii hiyo na akaahidi kutupeleka sisi wanachama **kutalii** sehemu ya mbuga ya hifadhi ya Nakuru. Kweli, mcheza kwao hutuzwa.

Safari ilichukua wanafunzi hamsini na walimu wawili. Njiani tuliona kobe aliyekuwa akivuka barabara. Dereva akasimamisha basi nasi tukashuka kuajabia maumbile yake. Kobe hakuonyesha kuathirika. Alifululiza akatokomea kichakani. Tukaondoka.

Tuliwasili lango kuu la hifadhi hiyo yapata saa sita mchana. Tukapewa kiongozi wa safari. Ghafla bin vuu, nilisikia wenzangu wakimaka,”Mtazame….yaani ni mkubwa hivi!” Nilipotazama nje kupitia dirisha la basi, nilimwona kifaru aliyetulia chini ya mti. Kando yake alipita ngiri kwa kasi huku ameinua mkia wake. Meno yake mawili yaliyotokeza kila moja kando ya kinywa yalimfanya aonekane wa kutisha. Alielekea kidimbwini ambamo viboko wawili walikuwa wakifurahia maji. Nilikubali kuwa, kutembea kwingi, kuona mengi.

Tulipokuwa tukila chakula cha mchana ndani ya basi, alikuja nyani mkubwa karibu nasi. Alionekana kupendezwa na kuwepo kwetu pale.

Tuliendelea na safari hadi sehemu iitwayo Makalia, Maanguko ya jamii ya Makalia yalitustaajabisha. Hatua chache kutoka tulipokuwa tumesimama tuliona mbuni. Miongoni mwa ndege wote tuliowaona, waliokuwa wengi ni heroe. Walionekana **wakitarazaki** majini. Mwalimu wetu wa Jiografia alitueleza mengi kuhusu ndege hao.

Kiongozi wa safari alituelezea kuwa sehemu ile ya Makalia ilisifika kwa sababu wanyama mbalimbali walifika pale kuzima kiu yao. Pia, weupe wa maji yakigonga kwenye magenge ni jambo lililovutia wengi. Sisi hatukuwa na bahati nzuri kwa kuwa tulifika hapo wakati ambao wanyama wengi walikuwa tayari wameondoka kurudi malishoni.

Saa kumi na moja jioni tulikuwa hoi. Tulifurahia safari hiyo na kuwasimulia wenzetu shuleni kwa fasili. Baada ya majuma manne idadi ya wanachama iliongezeka.

**Maswali**

1. Ipe taarifa hii anwani mwafake. (alama 1)

…………………………………………………………………………………………

…………………………………………………………………………………………

1. Kwa nini wanafunzi wa chama cha Wapenda Mazingira walikwenda kuzuru mbuga ya hifadhi? (alama 1)

……………………………………………………………………………………………

……………………………………………………………………………………………

1. Mbali na wanyama waliotajwa katika makala haya, taja wanyama wengine wanne wanaoweza kupatikana katika mbuga za hifadhi nchini Kenya. (alama2)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. Tulipofika mbugani tulikuwa watu wangapi kwa jumla? (alama 1)

………………………………………………………………………………………………

1. Kwa nini sehemu ya Makalia ilikuwa maarufu? (alama 1)

………………………………………………………………………………………………

1. Safari hii ilikuwa na manufaa gani kwetu? (alama 1)

………………………………………………………………………………………………

1. Kwa nini idadi ya wanachama iliongezeka baada ya majuma manne? (alama 1)

………………………………………………………………………………………………………………………………………………………………………………………………

1. Eleza maana ya misemo hii kama ilivyotumika:
2. kuzima kiu (alama 1)

………………………………………………………………………………………

1. kusimulia kwa fasili (alama 1)

………………………………………………………………………………………

1. kuwa hoi (alama 1)
2. Eleza maana ya maneno haya kama yalivyotumiwa katika taarifa:
3. kuimarisha (alama 1)

………………………………………………………………………………………

1. kutalii (alama 1)

………………………………………………………………………………………

1. akatokomea (alama 1)

………………………………………………………………………………………

1. viungani **A.MATUMIZI YA LUGHA**

aEleza majukumu manne ya lugha. (alama 4)

b.Andika vipashio vinne vya lugha vifuatavyo ukianza kwa kile kidogo zaidi. (alama 2)

sentensi,neno,silabi,sauti

c.Tambua sifa mbili za sauti hii. (alama 2)

/e/

d.Kwa kutoa mifano,tofautisha kati ya ala tuli na ala sogezi. (alama 2)

e.Tofautisha kati ya sauti ghuna na sauti sighuna. (alama 2)

f.Eleza vigezo viwili vya kuainisha konsonanti. (alama 2)

g.Taja sauti ambayo ni: (alama 2)

i)irabu ya mbele juu

ii)nazali ya ufizi

h.Weka shada kwenye maneno haya. (alama 2)

mwanamuziki

Kilichopotea

i.Tunga sentensi tatu kuonyesha matumizi matatu ya kiimbo. (alama 3)

j.Eleza maana tatu za neno:**chungu.** (alama 3)

k.Andika maneno yenye miundo ya silabi ifuatayo. (alama 3)

i)KKI

ii.KIKI

iii)KKKI

l.Andika kwa wingi. (alama 2)

Karatasi yake imepotea.

m.Tambua aina za maneno katika sentensi hii. (alama 2)

Mtoto mzuri anasoma kitabu vizuri.

n.Kwa kutoa mifano,eleza matumizi mawili mawili ya alama zifuatazo. (alama 4)

i)kituo

ii)mabano

o.Sahihisha sentensi hii. (alama 2)

Tumaji twingi tunamwagikanga.

p.Akifisha sentensi ifuatayo: (alama 2)

jeni ataenda nairobi ijumaa.

q.Tunga sentensi moja moja katika hali zifuatazo: (alama 2)

i)hali ya mazoea

ii)hali timilifu

r.Kanusha sentensi ifuatayo: (alama 2)

Mama atasoma kitabu.

s.Andika kwa wingi. (alama 2)

Nguo ya mgeni yule imenyeshewa.

t.Weka maneno haya katika ngeli zake. (alama 2)

i)karatasi

ii)mwanafunzi

iii)manukato

iv)uteo

u.Andika ukubwa wa maneno yafuatayo: (alama 2)

i)mtoto

ii)nywele

v.Andika sentensi hii katika hali ya udogo. (alama 2)

Kalamu yake ilipotea jana asubui.

w.Jaza pengo:

Shada ni la maua........................................ni la leso. (alama 1)

x.Tunga sentensi mbili kutofautisha kati ya chakula na chakura. .(alama 2)

**B.ISIMUJAMII**

a.Eleza maana ya: (alama 2)

i)Isimujamii

ii)sajili

b.Eleza sifa nne nne za sajili zifuatazo:

i)sajili ya vijana (alama 4)

ii)sajili ya dini (alama 4)

**C.FASIHI SIMULIZI**

a.Eleza maana ya fasihi. (alama 2)

b.Taja tanzu mbili za fasihi. (alama 2)

c.Eleza tofauti tano kati ya fasihi simulizi na fasihi andishi. (alama 10)

d.Eleza sifa zozote nne za mtambaji bora wa hadithi. (alama 4)

e.Andika majukumu mawili ya formula ya kuanzia katika utambaji wa hadithi. (alama 2)